CELEX: 31992R2411
Language: sl
Date: 1992-07-23 00:00:00
Title: Uredba Sveta (EGS) št. 2411/92 z dne 23. julija 1992 o spremembi Uredbe (EGS) št. 3976/87 o uporabi člena 85(3) Pogodbe za nekatere kategorije sporazumov in usklajenih ravnanj v sektorju zračnega prevoza

Pomembno pravno obvestilo

|

31992R2411

Uradni list L 240 , 24/08/1992 str. 0019 - 0020

		Uredba Sveta (EGS) št. 2411/92z dne 23. julija 1992o spremembi Uredbe (EGS) št. 3976/87 o uporabi člena 85(3) Pogodbe za nekatere kategorije sporazumov in usklajenih ravnanj v sektorju zračnega prevozaSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 87 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker je v skladu z Uredbo Sveta (EGS) št. 3975/87 z dne 14. decembra 1987 o postopku za uporabo pravil o konkurenci za podjetja v sektorju zračnega prevoza [4] Komisija zdaj pooblaščena za izvajanje konkurenčnih pravil v zvezi z zračnim prevozom znotraj države članice; ker je zato zaželeno zagotoviti možnost sprejetja skupinskih izjem za to področje prevoza;ker Uredba (EGS) št. 3976/87 [5] Komisiji omogoča, da z uredbo razglasi, da se določbe člena 85(1) ne uporabljajo za nekatere kategorije sporazumov med podjetji, sklepov podjetniških združenj in usklajenih ravnanj;ker je bilo pooblastilo za zagotavljanje teh skupinskih izjem podeljeno za omejeno obdobje, ki se izteče 31. decembra 1992, da bi se letalskim prevoznikom omogočila prilagoditev bolj konkurenčnemu okolju, nastalemu zaradi sprememb v ureditvah mednarodnega zračnega prevoza znotraj Skupnosti;ker so skupinske izjeme po tem datumu upravičene zaradi nadaljnjih ukrepov, ki jih je Skupnost sprejela za liberalizacijo sektorja zračnega prevoza; ker obseg teh skupinskih izjem in z njimi povezane pogoje natančno določi Komisija v tesni povezavi z državami članicami in ob upoštevanju sprememb konkurenčnega okolja, nastalih od začetka veljavnosti Uredbe (EGS) št. 3976/87,SPREJEL NASLEDNJO UREDBO:Člen 1Uredba (EGS) št. 3976/87 se spremeni, kakor sledi:1. V členu 1 se črta beseda "mednarodni".2. Člen 2(2) se nadomesti z:"2. Komisija lahko sprejema take uredbe zlasti v zvezi s sporazumi, sklepi in usklajenimi ravnanji, katerih predmet so:- skupno načrtovanje in koordinacija redov letenja letalskih prevoznikov,- posvetovanje glede tarif za prevoz potnikov, prtljage in tovora z rednimi zračnimi prevozi,- skupno delovanje pri novih, manj obremenjenih rednih zračnih prevozih,- dodeljevanje slotov in načrtovanje voznega reda na letališčih; Komisija skrbi za zagotavljanje doslednega upoštevanja pravil ravnanja, ki jih je sprejel Svet,- skupni nakup, razvoj in delovanje računalniških rezervacijskih sistemov v zvezi s pripravo voznega reda, sprejemanjem rezervacij in izdajanjem vozovnic, ki jih opravljajo podjetja v zračnem prevozu; Komisija skrbi za zagotavljanje doslednega upoštevanja pravil ravnanja, ki jih je sprejel Svet."3. Člen 3 se nadomesti s:"Člen 3Katera koli uredba, sprejeta v skladu s členom 2, velja za določeno obdobje.Lahko se razveljavi ali spremeni, če so se spremenile okoliščine v zvezi s katerim koli dejavnikom, odločilnim za njeno sprejetje; v tem primeru se določi rok za spremembo sporazumov in usklajenih ravnanj, ki jih je pred razveljavitvijo ali spremembo urejala prvotna uredba."4. Člen 8 se črta.Člen 2Ta uredba začne veljati tretji dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh držvah članicah.V Bruslju, 23. julija 1992Za SvetPredsednikJ. Cope[1] UL C 255, 30.8.1991, str. 10.[2] Mnenje z dne 10. junija 1992 (še ni objavljeno v Uradnem listu).[3] UL C 169, 6.7.1992, str. 13.[4] UL L 374, 31.12.1987, str. 1, kakor je bila nazadnje spremenjena z Uredbo (EGS) št. 2410/92 (glej stran 18 tega Uradnega lista).[5] UL L 374, 31.12.1987, str. 9, kakor je bila spremenjena z Uredbo (EGS) št. 2344/90 (UL L 217, 11.8.1990, str. 15).--------------------------------------------------